**KÚPNA Zmluva**

uzavretá podľa § 409 a nasl. zákona č. 513/1991 Zb. v znení neskorších predpisov (Obchodného zákonníka)

**Čl. I**

**Zmluvné strany**

# Objednávateľ: RUBBER 24, s.r.o.

# Sídlo: Remenárska 1220, 956 18 Bošany,

# V zastúpení: JUDr. Martin Miškeje, konateľ

IČO: 50157370

DIČ: 2120211533

IČ DPH: SK2120211533

Bankové spojenie: VÚB, a.s.

IBAN: SK19 0200 0000 0036 2310 3253

Tel : +421 917 588 738

Email : [sales@rubber24.biz](mailto:sales@rubber24.biz)

(ďalej len : „objednávateľ“ )

# Dodávateľ :

Sídlo:

V zastúpení:

IČO:

DIČ:

IČ DPH :

Bankové spojenie:

IBAN:

Tel :

Email :

(ďalej len „dodávateľ“ )

Východiskovým podkladom na uzavretie tejto zmluvy (ďalej len „zmluva“) je ponuka dodávateľa zo dňa ................. (doplní uchádzač), predložená v procese obstarávania s názvom: „Technológie do výrobného procesu“.

**Čl. II**

**Predmet zmluvy**

1. Predmetom zmluvy je dodávka ..............................................................................................

(uchádzač uvedie názov časti predmetu zákazky na ktorú predkladá ponuku)

1. Názov predmetu zmluvy .......................................................................................... (uchádzač uvedie názov výrobcu a typové označenie predmetu zmluvy)
2. Podrobná špecifikácia predmetu zmluvy je uvedená v Prílohe č. 1. tejto zmluvy.
3. Súčasťou predmetu zmluvy je

* dodanie predmetu zmluvy - doprava a dodanie na miesto dodania predmetu zmluvy, ktorým je výrobný areál objednávateľa a premiestnenie na miestoumiestnenia predmetu zmluvy vo výrobnom areáli objednávateľa
* montáž a uvedenie do prevádzky predmetu zmluvy - montáž predmetu zmluvy a zapojenie predmetu zmluvy do jestvujúcich rozvodov médií objednávateľa – elektrická energia, stlačený vzduch, odsávanie, do objednávateľom stanovených pripojovacích bodov, pričom dodávateľ je povinný realizovať zaistenie (ochranu) predmetu zmluvy pred poškodením a vypracovanie dokumentácie o realizácii zapojenia predmetu zmluvy nevyhnutnej na inštaláciu a schválenie prevádzky oprávnenými orgánmi a vykonanie všetkých východiskových odborných prehliadok, odborných skúšok, tlakových skúšok, a iných požiadaviek na bezpečnú prevádzku stanovené platnou legislatívou EU a SR týkajúce sa predmetu zmluvy a uvedenie predmetu zmluvy do prevádzky, t.j. uvedenie predmetu zmluvy do prevádzky s tým, že dodávateľ je povinný preukázať dosiahnutie všetkých parametrov, ktoré sú v tejto zmluve a Prílohe č.1 tejto zmluvy.

**Čl. III**

**Lehota dodania a miesto dodania predmetu zmluvy**

* 1. Zmluvné strany sa dohodli, že lehota na dodanie predmetu zmluvy a jeho riadne odovzdanie objednávateľovi uplynie 200-tym kalendárnym dňom odo dňa vystavenia písomnej objednávky na dodanie predmetu zmluvy. Dodávateľ je povinný po obdržaní objednávky túto objednávateľovi obratom písomne potvrdiť. Vystavenie objednávky objednávateľom bude najneskôr 90 kalendárny deň od nadobudnutia platnosti a účinnosti tejto zmluvy.
  2. Miestom dodania predmetu zmluvy je výrobný areál RUBBER 24, s.r.o., Remenárska 1220, 956 18 Bošany.

**čl. IV**

**Cena za predmet zmluvy**

1. Cena predmetu zmluvy špecifikovaného v čl. II tejto zmluvy je stanovená dohodou zmluvných strán vo výške :

|  |  |  |
| --- | --- | --- |
| 1 | Cena bez DPH | ...............Euro |
| 2 | 20 % DPH | ...............Euro |
| 3 | Celková cena s DPH | ................Euro |

Uvedená cena je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

1. Cena zahŕňa všetky náklady dodávateľa potrebné k dodaniu predmetu zmluvy.
2. Podrobná špecifikácia ceny je uvedená v Prílohe č.2 tejto zmluvy.
3. Všetky ceny sú nemenné počas celej doby platnosti tejto zmluvy.

**Čl. V**

**Platobné podmienky**

1. Zmluvné strany sa dohodli, že objednávateľ uhradí dodávateľovi cenu za predmet zmluvy na základe faktúr vystavovaných dodávateľom.
2. Dodávateľ je oprávnený vystaviť konečnú (vyúčtovaciu) faktúru až po dodaní celého predmetu zmluvy a to až po úspešnom ukončení preberacieho konania. V konečnej vyúčtovacej faktúre budú vyúčtované poskytnuté zálohové platby a predpísaná úhradu zostatku kúpnej ceny vo výške 20 % ceny predmetu zmluvy. Neoddeliteľnou súčasťou faktúry bude Protokol o prebratí predmetu zmluvy.
3. Splatnosť konečnej faktúry je 60 kalendárnych dní od jej preukázateľného doručenia objednávateľovi.
4. DPH bude účtovaná podľa platných predpisov v čase fakturácie.
5. Dodávateľom predložená faktúra ako daňový doklad, musí byť vyhotovená v súlade s  ustanovením § 71 zákona č. 222/2004 Z. z. o dani z pridanej hodnoty v znení neskorších predpisov. V opačnom prípade bude mať objednávateľ právo vrátiť ju dodávateľovi na doplnenie s tým, že prestane plynúť lehota splatnosti faktúry a nová lehota splatnosti začne plynúť doručením doplnenej a opravenej faktúry.
6. Objednávateľ poskytne dodávateľovi preddavok na dodanie predmetu zmluvy nasledovne :

* vo výške 30 % ceny predmetu zmluvy v lehote do 7 kalendárnych dní od doručenia potvrdenia objednávky na dodanie predmetu zmluvy objednávateľovi a
* vo výške 50 % ceny predmetu zmluvy v lehote do 7 kalendárnych dní odo dňa dodania a vyloženia všetkých komponentov predmetu zmluvy v mieste dodania predmetu zmluvy a predloženia podpísaného – Dodací list o dodaní všetkých komponentov predmetu zmluvy.

Dodávateľ je povinný vystaviť zálohové faktúry na poskytnuté preddavky.

**Čl. VI**

**Dodanie a odovzdanie predmetu zmluvy**

* 1. Celý predmet zmluvy musí byť certifikovaný v súlade s platnou legislatívou EÚ a SR.
  2. Zmluvné strany sa dohodli, že dodávateľ dodá k predmetu zmluvy všetky návody na obsluhu a návody na programovanie a návody na údržbu a zoznam chybových hlásení v slovenskom jazyku.
  3. Objednávateľ zabezpečí na vlastné náklady vybudovanie základov a iné technické a prevádzkové podmienky na dodanie a montáž a uvedenie do prevádzky predmetu zmluvy a to v lehotách požadovaných dodávateľom, ak to bude potrebné, a to v súlade s dokumentáciou s názvom „Stavebná a technická pripravenosť objednávateľa“, ktorý dodávateľ preukázateľné doručí objednávateľov najneskôr do 5 pracovných dní od dňa nadobudnutia platnosti a účinnosti tejto zmluvy.
  4. Zmluvné strany sa dohodli, že po dodaní a vyložení všetkých komponentov predmetu zmluvy v mieste dodania predmetu zmluvy poverení zástupcovia zmluvných strán o tom spíšu písomný záznam – Dodací list o dodaní všetkých komponentov predmetu zmluvy.
  5. Zmluvné strany sa dohodli, že po vykonaní montáže a uvedení predmetu zmluvy do prevádzky vykonajú poverení zástupcovia zmluvných strán preberacie konanie. Úspešným ukončením preberacieho konania bude preukázanie dosiahnutia všetkých parametrov, ktoré sú v tejto zmluve a Prílohe č. 1 tejto zmluvy. Po úspešnom ukončení preberacieho konania poverení zástupcovia zmluvných strán spíšu písomný záznam o prebratí predmetu zmluvy - Protokol o prebratí predmetu zmluvy.
  6. Nebezpečenstvo škody na predmete zmluvy, ako aj na veciach a materiáloch, potrebných na dodanie predmetu zmluvy znášať dodávateľ až do času písomného prevzatia predmetu zmluvy objednávateľom, t.j. podpisu protokolu o prebratí predmetu zmluvy, pričom objednávateľ zabezpečí že do miesta umiestnenia predmetu zmluvy zabezpečí prístup výhradne zástupcom dodávateľa.
  7. Dodávateľ sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov o bezpečnosti práce a ochrane zdravia pri práci.

**Čl. VII**

**Záručná doba a zodpovednosť za vady predmetu zmluvy**

* + 1. Dodávateľ zodpovedá za to, že predmet zmluvy je v súlade s podmienkami tejto zmluvy a že počas celej záručnej doby bude mať vlastnosti, dohodnuté v tejto zmluve.
    2. Záruka sa vzťahuje na predmet zmluvy za predpokladu riadnej starostlivosti a údržby predmetu zmluvy objednávateľom. Záruka sa nevzťahuje na prípady násilného poškodenia predmetu zmluvy, resp. poškodenia živelnou pohromou.
    3. Záručná dobu na predmet zmluvy je 24 mesiacov od písomného prebratia predmetu zmluvy.
    4. Zmluvné strany sa dohodli, že počas záručnej doby bude :

- odstránenie reklamovanej vady bezplatne v mieste umiestenia predmetu zmluvy a

- reakciu dodávateľa na reklamovanú vadu do 12 hodín od jej nahlásenia dodávateľovi a

- reakciu dodávateľa na reklamovanú vadu do 24 hodín od jej nahlásenia dodávateľovi a

- odstránenie reklamovanej vady najneskôr do 48 hodín od jej nahlásenie dodávateľovi a

- dodávku náhradných dielov alebo spotrebného materiálu nevyhnutného na zabezpečenie riadnej

prevádzky predmetu zmluvy do 48 hodín od nahlásenia objednávky dodávateľovi.

* + 1. Objednávateľ umožní dodávateľovi prístup do priestorov, kde sa budú vady počas záručnej doby odstraňovať.
    2. Objednávateľ má právo zabezpečiť odstránenie vád inou organizáciou na náklady dodávateľa len v prípade vzájomnej dohody s dodávateľom, alebo ak dodávateľ v dohodnutom termíne vady neodstráni.

**Čl. VIII**

**Zmluvné pokuty a úroky z omeškania**

1. V prípade omeškania dodávateľa s plnením predmetu zmluvy v dohodnutom termíne, si môže objednávateľ uplatniť nárok na zmluvnú pokutu vo výške 0,05 % z ceny predmetu zmluvy za každý deň omeškania.
2. V prípade omeškania dodávateľa s odstránením prípadných vád a nedorobkov zistených pri prevzatí predmetu zmluvy a vád zistených počas záručnej doby, objednávateľ si môže uplatniť zmluvnú pokutu vo výške 0,05 % z ceny predmetu zmluvy za každý deň omeškania.
3. V prípade omeškania objednávateľa s úhradou faktúry v dohodnutej lehote, si dodávateľ môže uplatniť úrok z omeškania vo výške 0,05 % z dlžnej sumy za každý deň omeškania.
4. Uhradením zmluvnej pokuty dodávateľom, nezanikne nárok objednávateľa na náhradu škody, ktorá prevyšuje výšku zmluvnej pokuty.

**Čl. IX**

**Osobitné ustanovenia**

1. Zmluvné strany sa zaväzujú ihneď písomne oznámiť druhej strane závažné skutočnosti, ktoré nastali po podpise zmluvy a súvisia s predmetom zmluvy.
2. Zmluvné strany sa dohodli, ak predmet zmluvy nebude spĺňať čo i len jeden z parametrov, uvedených v tejto zmluve a Prílohe č. 1 tejto zmluvy objednávateľ nepreberie predmet zmluvy ako celok a dodávateľ nemá právo vzniesť žiadne nároky voči objednávateľovi.
3. V prípade vzniku škody porušením povinností vyplývajúcich zo zmluvy budú zmluvné strany postupovať v súlade s príslušnými ustanoveniami Obchodného zákonníka.
4. V prípade omeškania dodávateľa s plnením predmetu zmluvy viac ako 60 kalendárnych dní si objednávateľ vyhradzuje právo odstúpiť od zmluvy.
5. Dodávateľ určuje nasledovných subdodávateľov, ktorých bude využívať pri plnení tejto zmluvy

* Obchodné meno:
* Sídlo/ miesto podnikania:
* IČO:
* Osoba oprávnená konať za subdodávateľa v rozsahu meno, priezvisko, adresa pobytu a dátum narodenia :

(uchádzač použije toľko krát koľko uvádza subdodávateľov)

1. Dodávateľ zaviazaný z tejto zmluvy je povinný počas jej platnosti oznamovať objednávateľovi akúkoľvek zmenu údajov v rozsahu uvedenom v ods. 5. tohto článku zmluvy, a to písomnou formou najneskôr do 15 dní odo dňa uskutočnenia zmeny.

1. Zmena subdodávateľa/ov uvedeného v ods. 5. tohto článku zmluvy za iného subdodávateľa/ov je možná len na základe písomného schválenia zo strany objednávateľa. Dodávateľ je povinný uviesť vo svojom návrhu na zmenu subdodávateľa/ov všetky údaje v zmysle ods. 5. tohto článku zmluvy. Subdodávateľ/subdodávatelia, ktorého/ých navrhuje dodávateľ na plnenie tejto zmluvy musí byť zapísaný v registri partnerov verejného sektora podľa osobitného predpisu - Zákon 315/2016 Z.z. o registri partnerov verejného sektora a o zmene a doplnení niektorých zákonov, ktorí majú povinnosť zapisovať sa do registra partnerov verejného sektora.

**Čl. X**

**Záverečné ustanovenia**

* 1. Pokiaľ nie je v zmluve dohodnuté inak, riadia sa právne vzťahy z nej vyplývajúce príslušnými ustanoveniami Obchodného zákonníka a súvisiacimi právnymi predpismi platnými v Slovenskej republike.
  2. Táto zmluva nadobúda platnosť a účinnosť dňom podpisu obidvomi zmluvnými stranami.
  3. Dodávateľ sa zaväzuje strpieť výkon kontroly/auditu/overovania súvisiaceho s dodávaním tovaru, ktorá je predmetom tejto zmluvy, kedykoľvek počas platnosti a účinnosti Zmluvy o poskytnutí nenávratného finančného príspevku uzavretej medzi Objednávateľom a Poskytovateľom oprávnenými osobami a poskytnúť im všetku potrebnú účinnosť. Oprávnené osoby na výkon kontroly/auditu/overovania na mieste môžu vykonať kontrolu/audit/overenie na mieste súvisiace s dodávkou, ktorá je predmetom tejto zmluvy u Prijímateľa (objednávateľ) kedykoľvek od podpisu tejto zmluvy až do termínu uvedeného v zmluve o NFP. Uvedená doba sa predĺži v prípade ak nastanú skutočnosti uvedené v článku 90 Nariadenia Rady (ES) č.108/2006 O Čas trvania týchto skutočností. Oprávnené osoby na výkon kontroly/auditu/overovania na mieste sú najmä:
  4. Poskytovateľ a ním poverené osoby,
  5. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
  6. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
  7. Orgán auditu, jeho spolupracujúce orgány a osoby poverené na výkon kontroly/auditu,
  8. Splnomocnení zástupcovia Európskej Komisie a Európskeho dvora audítorov,
  9. Orgán zabezpečujúci ochranu finančných záujmov EÚ,
  10. Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.
  11. Objednávateľ si vyhradzuje právo bez akýchkoľvek sankcií odstúpiť od tejto zmluvy, ak ešte nedošlo k plneniu z tejto zmluvy a výsledky administratívne finančnej kontroly Poskytovateľa neumožňujú financovanie výdavkov vzniknutých obstarávania predmetu zmluvy alebo iných postupov.
  12. Zmluvu je možné meniť alebo dopĺňať iba formou písomných dodatkov, ktoré budú neoddeliteľnou súčasťou zmluvy.
  13. Zmluva je vyhotovená v štyroch rovnopisoch, dva pre objednávateľa a dva pre dodávateľa.
  14. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a na znak súhlasu ju vlastnoručne podpísali.
  15. Neoddeliteľnou súčasťou zmluvy sú:
* Príloha č. 1 – Podrobná špecifikácia predmetu zmluvy
* Príloha č. 2 – Podrobná špecifikácia ceny predmetu zmluvy

v Bošany, dňa ......................... v ....................................., dňa .............

…………………………………….……… ……………………..………………………………………

za Objednávateľa za Dodávateľa

# JUDr. Martin Miškeje, konateľ

**Prílohy zmluvy pre Časť 1. predmetu zákazky**

**linka na automatické navažovanie**

**Príloha č. 1**

**Podrobná špecifikácia predmetu zmluvy**

|  |  |  |  |
| --- | --- | --- | --- |
| Opis | | Hodnota | Jednotka |
| Linka musí automaticky odoberať zo zásobných nádrží a musí odobraté množstvo suroviny z každej zásobnej nádrže presne navážiť podľa konkrétneho receptu a následne transportovať do spoločného vreca | |  | - |
| Linka musí obsahovať zariadenie na popis vreca s naváženými surovinami podľa receptúry – minimálne v rozsahu – popis obsahu s uvedením jednotlivých surovín a ich hmotnostných podielov + čiarový kód | |  | - |
| Linka musí umožniť automatické plnenie všetkých zásobných nadrží s využitím bezdrôtovej čítačky čiarových kódov | |  | - |
| Počet zásobných nádrží na suroviny | |  | ks |
| Objem zásobnej nádrží na suroviny | |  | litrov |
| Linka musí obsahovať zariadenie na dopravu prázdnych a navážených vriec | |  | - |
| Počet plných vriec v zásobník zariadenia na dopravu navážených vriec so surovinami | |  | ks |
| Počet prázdnych vriec v zásobník zariadenia na dopravu navážených vriec so surovinami | |  | ks |
| Užitočný objem navažovaného vreca | |  | l |
| Linka musí obsahovať automatické vážiace zariadenie | |  |  |
| Maximálna hmotnosť vážená automatickým vážiacim zariadením | |  | kg |
| Maximálna odchýlka automatického vážiaceho zariadenia | |  | g |
| Linka musí byť vybavený odsávacou a filtračnou jednotkou certifikovanou podľa smernice ATEX 2014/34/EU, pre odsávanie zhromažďovanie prachu vytvoreného počas plnenia zásobných nádrží, pri vydávaní surovín zo zásobných nádrží a pri navažovaní surovín do vriec | |  | - |
| Linka musí byť vybavený bezpečnostným ventilom znemožňujúcim šírenie prípadného plameňa z filtrační jednotky do linky podľa smernice ATEX 2014/34/EU. | |  | - |
| Maximálny výkon linky - počet vriec za 24 hodín | |  | ks |
| Programové vybavení - software | linka musí obsahovať programové vybavenie –softvér s nižšie uvedenými funkciami |  | - |
| riadi celý systém skladovania a navažovania surovín |  | - |
| vytvára a archivuje receptúry vytvorených návažiek |  | - |
| umožňuje komunikovať s firemným softvérom |  | - |
| vykonáva diagnostiku celého výrobného zariadenia a výsledky vzdialene zdieľa s výrobcom alebo servisným strediskom |  | - |
| zobrazuje informácie o prevádzke celej linky |  | - |
| umožňuje diaľkové riadenie výrobného procesu (kancelárie, alebo iného miesta) |  | - |
| Ručná navažovacia stanica | linka musí obsahovať ručnú navažovaciu stanicu s nižšie uvedeným parametrami |  | - |
| maximálna hmotnosť vážená ručným vážiacim zariadením |  | kg |
| maximálna odchýlka ručného vážiaceho zariadenia |  | g |
| displej s prístupom k softvéru a k receptúram |  | - |
| čítačka čiarových kódov |  | - |
| Maximálne rozmery pre zastavanie linky (bez samostatnej filtračnej jednotky) - šírka  - dĺžka | |  | mm  mm |

**Uchádzač je povinný vyplniť všetky hodnoty predmetu zmluvy vo vyššie uvedenej tabuľke a doplniť ďalšie údaje, ktoré považuje za dôležité na presnú špecifikáciu predmetu zmluvy.**

v Bošany, dňa ......................... v ....................................., dňa .............

…………………………………….……… ……………………..………………………………………

za Objednávateľa za Dodávateľa

# JUDr. Martin Miškeje, konateľ

**Príloha č. 2**

**Podrobná špecifikácia ceny predmetu zmluvy**

|  |  |  |  |
| --- | --- | --- | --- |
| Názov | Názov | | Cena v Euro bez DPH |
| Základ predmetu zmluvy | | | \* |
| Ďalšej súčasti predmetu zmluvy | | Dodanie predmetu zmluvy | \* |
| Montáž a uvedenie do prevádzky predmetu zmluvy | \* |
| Cena za celý predmet zmluvy v Euro bez DPH | | | \* |

**\* Uchádzač je povinný vyplniť všetky položky v tabuľke**

v Bošany, dňa ......................... v ....................................., dňa .............

…………………………………….……… ……………………………………………………………

za Objednávateľa za Dodávateľa

# JUDr. Martin Miškeje, konateľ

**Prílohy zmluvy pre Časť 2. predmetu zákazky**

**bezrotorový vulkameter MDR pre merania vulkanizačných vlastností kaučukovej zmesi**

**Príloha č. 1**

**Podrobná špecifikácia predmetu zmluvy**

|  |  |  |  |
| --- | --- | --- | --- |
| Počet kusov : 1 ks | | | |
| opis | | Hodnota | Jednotka |
| Zariadenie vyhovuje minimálne normám ISO 6502-1, ISO 6502-3 | |  | - |
| Temperovanie obidvoch dosiek v rozmedzí od teploty okolia do | |  | °C |
| Nezávislá regulácia teploty s rozlíšením | |  | °C |
| Meniteľná amplitúda oscilácie | |  | ° |
| Pneumaticky uzatvárateľná skušobná komora | |  | - |
| Chladiaci okruh na aktívne zníženie teploty skúšobnej komory | |  | - |
| Možnosť mikrometrického nastavenia vzdialenosti medzi hornou a dolnou častou komory | |  | - |
| Maximálny krútiaci moment | |  | N\*m |
| Rozlíšenie senzoru krútiaceho momentu | |  | dN\*m |
| Automatický podávač vzoriek, počet pripravených vzoriek | |  | ks |
| Automatická regulácia na každú nastavenú vzorku | |  | - |
| Separácia vzoriek od skúšobnej komory polyesterovou fóliou | |  | - |
| Tlakový senzor na skúšky ľahčenej pryže inštalovaný vnútri skúšobnej komory | |  | - |
| Kalibračný certifikát s overiteľnosťou základných parametrov merania | |  | - |
| Maximálne rozmery bez podávača vzoriek (š x d x v) | |  | mm |
| Hmotnosť | |  | kg |
| Regulátor tlaku stlačeného vzduch | |  | - |
| Možnosť identifikácie skúšaných vzoriek čítačkou čiarových kódov | |  | - |
| Riadiaca stanica | Riadiaca jednotka - PC |  | ks |
| RAM |  | GB |
| Monitor - uhlopriečka |  | " |
| Operačný systém Windows 10 alebo ekvivalent |  | - |
| Prepojenie zaradenia prostredníctvom USB |  | - |
| Softvér na spracovanie výstupov | Software slúžiaci na komplexné ovládanie |  | ks |
| Databáza SQL na ukladanie a správu údajov |  | ks |
| Software a databázy v Slovenskom jazyku |  | - |
| Tvorba protokolov - možnosť generovania konfigurovateľných meracích protokolov |  | - |
| Tvorba protokolov - možnosť vloženia nameraných hodnôt a tabuliek |  | - |
| Tvorba protokolov - možnosť tvorby šablón protokolov pre neskoršie využitie |  | - |
| Výstup vo forme protokolov: JPG, XLS, PDF, prípadne ďalšie |  | - |
| Zobrazení kriviek v grafe (S´, S“, S\*, G“) |  | - |
| Verifikácia zadaných tolerancií |  | - |
| Možnosť nastavenia vlastných meracích procedúr |  | - |
| Aktualizácia softvérových licencií počas záručnej doby |  | - |

**Uchádzač je povinný vyplniť všetky hodnoty predmetu zmluvy vo vyššie uvedenej tabuľke a doplniť ďalšie údaje, ktoré považuje za dôležité na presnú špecifikáciu predmetu zmluvy.**

v Bošany, dňa ......................... v ....................................., dňa .............

…………………………………….……… ……………………………………………………………

za Objednávateľa za Dodávateľa

# JUDr. Martin Miškeje, konateľ

**Príloha č. 2**

**Podrobná špecifikácia ceny predmetu zmluvy**

|  |  |  |  |
| --- | --- | --- | --- |
| Názov | Názov | | Cena v Euro bez DPH |
| Základ predmetu zmluvy | | | \* |
| Ďalšej súčasti predmetu zmluvy | | Dodanie predmetu zmluvy | \* |
| Montáž a uvedenie do prevádzkypredmetu zmluvy | \* |
| Cena za celý predmet zmluvy v Euro bez DPH | | | \* |

**\* Uchádzač je povinný vyplniť všetky položky v tabuľke**

v Bošany, dňa ......................... v ....................................., dňa .............

…………………………………….……… ……………………………………………………………

za Objednávateľa za Dodávateľa

# JUDr. Martin Miškeje, konateľ